เดือนที่แล้วมีเพศสัมพันธ์กับแฟน วันเว้นวัน ไม่ได้ป้องกัน มีสิทธิ์ที่จะท้องไหมคะ เดือนนี้มีอาการคลื่นไส้ เวียนหัว เกี่ยวกันไหมคะ มีโรคประจำตัวเปงเบาหวานด้วย มีสิทธที่จะท้องไหมคะ
สวัสดีค่ะ การมีเพศสัมพันธ์โดยไม่ได้ป้องกัน ย่อมมีโอกาสที่จะตั้งครรภ์ได้ค่ะ อย่างไรก็ตาม อาการของการตั้งครรภ์ที่สำคัญคือ อาการขาดประจำเดือน ซึ่งจะเกิดขึ้นก่อนอาการแพ้ท้องและอาการระยะเริ่มแรกอื่นๆ ของการตั้งครรภ์ค่ะดังนั้นหากประจำเดือนยังไม่ขาดหายไป อาการคลื่นไส้ เวียนหัว จึงไม่ใช่อาการของการตั้งครรภ์ค่ะ แต่หากประจำเดือนขาดหายไปแล้ว อาการคลื่นไส้และเวียนหัว อาจเป็นอาการของการตั้งครรภ์ได้ค่ะแนะนำว่า หากประจำเดือนไม่มา ควรตรวจหาการตั้งครรภ์ดูค่ะ แม้จะเป็นเบาหวาน ก็มีโอกาสที่จะตั้งครรภ์ได้ค่ะแต่หากยังไม่ถึงกำหนดที่ประจำเดือนจะมา อาการคลื่นไส้และเวียนหัว อาจเกิดจากสาเหตุต่างๆ เช่น อาหารเป็นพิษ โรคกระเพาะอาหารอักเสบ ร่างกายขาดน้ำ ผลข้างเคียงจากยาหรืออาหารต่างๆ นอนหลับไม่เพียงพอ เครียด วิตกกังวล เป็นต้น